Diari Oficial de la Generalitat Valenciana


Sumari del DOGV 6867, del 21-09-2012 (2012/8729)

ORDE 18/2012, de 17 de setembre, de la Conselleria d'Infraestructures, Territori i Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff.)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8729


Data del document
:   17-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 18/2012, de 17 de setembre, de la Conselleria d'Infraestructures, Territori i Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff.) [2012/8729]  
Conforme amb l'estudi dut a terme per esta conselleria relatiu a l'estat fitosanitari de les muntanyes de la Comunitat Valenciana, pel que fa a la processionària del pi (Thaumetopoea pityocampa Schiff.), i tenint present la disponibilitat pressupostària de l'any 2012, s'han seleccionat, basant-se en els criteris tècnics i econòmics mencionats, les zones de la Comunitat Valenciana en què s'ha declarat obligatori i d'utilitat pública el tractament per al control de la processionària del pi, per la qual cosa, en virtut de les facultats que tinc atribuïdes pel Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient i de conformitat amb el que establix l'article 53 de la Llei 3/1993, Forestal de la Comunitat Valenciana,  
  
  
ORDENE  
  
Article 1  
Declarar d'utilitat pública i obligatori el tractament per al control de la processionària del pi en la campanya de 2012, en els següents termes municipals de la Comunitat Valenciana:  
- Província de Castelló: Benafigos, Castillo de Villamalefa, Lucena del Cid, Xodos, Vistabella del Maestrazgo, Villahermosa del Río, Atzaneta del Maestrat i Vilafranca.   
- Província de València: Alpuente i La Yesa.  
  
Article 2  
A. El personal tècnic de la Direcció General del Medi Natural dirigirà l'execució dels tractaments, per mitjà de procediments adequats, els quals seran realitzats en aquelles zones considerades com a prioritàries en cada un dels termes municipals mencionats en l'article primer, tenint en compte el nivell d'incidència de la plaga detectat en la prospecció fitosanitària i allò que s'ha observat en la revisió posterior.  
  
B. Amb antelació suficient, la direcció territorial corresponent notificarà als ajuntaments dels municipis afectats la present declaració, així com les dates i zones a tractar en el seu municipi.  
  
  
DISPOSICIÓ ADDICIONAL  
  
Única. Dotació econòmica  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignat a l'esmentada conselleria, i en tot cas, haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ FINAL  
  
Única Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana   
  
València, 17 de setembre de 2012  
  
La consellera d'Infraestructures, Territori i Medi Ambient  
ISABEL BONIG TRIGUEROS